stanford-oval/wikipedia huggingface dataset:
ריובייץ

| --- | --- |
סמל ריובייץ

ארמון משפחת אצולה בכפר
 מדינה:  פולין פולין
 פרובינציה:  לובלין (פרובינציה) לובלין
 מחוז:  חלם
 אוכלוסייה:  ‏
  ‑ בכפר:  1,982 (31 במרץ 2021)
 קואורדינטות:  51°05′00″N 23°16′00″E﻿ / ﻿51.08333333°N 23.26666667°E﻿ / 51.08333333; 23.26666667 
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיריובייץ(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיריובייץ(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהריובייץ(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהריובייץ  he tabBackground:;tabBorder:#aaa;defaultTab:0;
ריובייץ (בפולנית: Rejowiec; ביידיש: רייוויץ) הוא כפר במחוז חלם שבפרובינציית לובלין בפולין, בו התקיימה עד השואה קהילה יהודית גדולה, ואשר בו פעל גטו גדול בתקופת השואה.
תולדות היישוב

היישוב נוסד במאה ה-16 בידי הסופר והאציל מיקולאי ריי הקלוויניסטי, ועל שמו הוא קרוי. בשנת 1547 הוענקו ליישוב זכויות עיר והיתרים לערוך ירידים שנתיים.
בסוף המאה ה-19 הוקמו ביישוב מספר מפעלי תעשייה, כשהגדולים שבהם היו בתי חרושת לזכוכית ולמלט.
יהודי ריובייץ

יהודים ישבו בכפר מאמצע המאה ה-16, ומסוף המאה ה-17 התקיימה ביישוב קהילה מאורגנת. מאמצע המאה ה-19 היוו היהודים כ-80% מתושבי היישוב. בנובמבר 1904 פרצו ביישוב מהומות אנטישמיות, אך קבוצת הגנה עצמית של הבונד הצליחה להדוף את הפורעים. במהלך מלחמת העולם הראשונה גירשו הרוסים את רוב יהודי היישוב ממנו, ושרפו את בית הכנסת בו. באפריל 1919 נערכו פרעות נוספות ביהודי היישוב.
לאחר המלחמה, השתקמה הקהילה ביישוב, והתקיימה בו פעילות של המפלגות הציוניות, של הבונד ושל אגודת ישראל. בין מלחמות העולם נמנו ביישוב כ-2,600 יהודים, כ-80% מתושביו. בשנת 1937 חודשו הפרעות ביהודי היישוב, שלוו גם בחרם כלכלי, תוך הצבת משמרות בפתח חנויות היהודים בו.
יהודי ריובייץ > בשואה

עם כיבוש היישוב בידי הגרמנים בסוף ספטמבר 1939, הטילו אלו גזירות שונות על יהודיו, ובהן החרמת רכוש, הטלת תשלומי כופר וגיוס לעבודות כפייה. מעת לעת הגיעו ליישוב אנשי ס"ס, וביצעו מעשי התעללות ורצח ביהודיו.
באביב 1941 רוכזו יהודי היישוב, כמו גם כ-1,300 מגורשים יהודים מלובלין ומקרקוב, בגטו שהוקם ביישוב, בו מתו רבים מהם ממגפות ומרעב. בסוף 1941 נמנו בגטו 2,380 יהודים.
ב-7 באפריל 1942 נערכה בגטו שביישוב אקציה המונית, בה נורו במקום חולים וקשישים, ויתר היהודים הוצעדו כ-4 ק"מ עד תחנת הרכבת האזורית, ממנה שולחו לאחר התעללות בקרונות משא דחוסים למחנה ההשמדה בלז'ץ.
לאחר האקציה הובאו לגטו שביישוב כ-2,000 יהודים שגורשו מצ'כוסלובקיה ומברלין. ב-2 במאי 1942 שולחו כ-2,700 יהודים מהגטו למחנה ההשמדה סוביבור, וכ-300 יהודים שולחו למחנה עבודה. כעבור כשלושה שבועות הובאו לגטו שביישוב כ-3,650 יהודים נוספים שגורשו מסלובקיה. בתקופה זו ניסו להימלט מהגטו יהודים רבים, אך אלו נתפסו, ונרצחו במקום.
באוקטובר 1942 גורשו כ-2,400 מיהודי הגטו לסוביבור ולמיידנק. לאחר מכן, הפך הגטו שביישוב למחנה עבודה, בו נרצחו מעת לעת קבוצות של יהודים. ב-7 באפריל 1943 וב-2 ביולי 1943 שולחו אחרוני יהודי הגטו למיידנק.
16 עובדי כפייה יהודים אחרונים שהושארו ביישוב נרצחו ביולי 1944, כמה ימים לפני שחרור האזור.
ארגון יוצאי רייביץ, המקיים את פעילותו בישראל. דואג לזכור את הנספים. הוא מקיים כל שנה אזכרה ב-ג' חוה"מ פסח.
רייביץ כיום

כיום לא מתגוררים ברייביץ יהודים ואין זכר לקהילה היהודית הענפה שהתקיימה ברייביץ לפני המלחמה. בשנת 2003 תרמה משפחת פכטר מצאצאי רייביץ המתגוררת בארצות הברית כסף לגידור בית הקברות. ביחד עם עזרה של תושב מקומי נמצא שטח בית הקברות היהודי (לא נשארה בו אף מצבה). המקום גודר וגם נבנתה בו מצבה משאריות אבני המצבות. המצבה נבנתה בהשראת המצבה הקיימת בישראל בשדרת הקהילות בבית הקברות בחולון.
רפאל הולינסהד

| --- | --- |
 לידה:  1529 אנגליה, הממלכה המאוחדת 
 פטירה:  1580 (בגיל 51 בערך) 
 מדינה:  ממלכת אנגליה 
 שפות היצירה:  אנגלית 
 יצירות בולטות:  הכרוניקות של הולינסהד 
 
המהדורה הראשונה של הכרוניקות, 1577
רפאל הולִינְסְהֶד (באנגלית: Raphael Holinshed; ‏1529–1580) היה כרוניקאי בריטי. ספרו "הכרוניקות של אנגליה, סקוטלנד ואירלנד" (Holinsheds Chronicles of England, Scotland, and Ireland ובקצרה: Holinshed's Chronicles, הכרוניקות של הולינסהד), שראה אור ב-1577, היווה מקור היסטורי למחזותיו של ויליאם שייקספיר המלך ליר, מקבת' וסימבלין.
מעט מאוד ידוע על חייו. יש עדויות לכך שהיה מתרגם שהתחנך בקיימברידג', שנת לידתו משוערת. שנת מותו נקבעה לפי מועד קריאת צוואתו ב-24 באפריל 1580.
הכרוניקות הן חלק מפרויקט רחב היקף שקיבל הולינסהד מהמדפיס רג'ינלד וולף, לכתיבת סדרת ספרים באנגלית שתכלול את כל ההיסטוריה האנושית מהמבול ועד מלוכת אליזבת הראשונה, מלכת אנגליה, כולל היסטוריה של כל האומות עם מפות ואיורים. הפרויקט לא הושלם מעולם. וולף מת ב-1573, טרם השלמת הפרויקט והוא המשיך להיות מנוהל על ידי שלושה מחברי גילדת ההוצאה לאור של לונדון, "חברת הכתבים ומעצבי העיתונים" (Worshipful Company of Stationers and Newspaper Makers), שצמצמו את היקף הפרויקט לכתיבה על האיים הבריטיים בלבד ומינתה את הולינסהד למוביל פרויקט. את ההיסטוריה של אירלנד כתבו ריצ'רד סייניהרסט (Richard Stanihurst ;1547-1618) ואדמונד קמפיון (Edmund Campion ;1540-1581).
המהדורה הראשונה ראתה אור ב-1577, בשני כרכים עם תחריטי עץ, לאחר צנזורה של המועצה המלכותית בעניינים הנוגעים לאירלנד. ב-1587 ראתה אור המהדורה השנייה המתוקנת, בה השתמש שייקספיר.
רויאל ראמבל (1996)

| רויאל ראמבל (1996)>  הפוסטר הרשמי של האירוע בכיכובם של דיזל ואואן הארט.מידע |
| --- | --- | --- |
ארגון: WWF
תאריך: 21 בינואר 1996
עיר: פרזנו, קליפורניה
אולם: סלאנד ארנה
מספר צופים: 9,600
סיסמה פרסומית: ,You've Been Warned Welcome to the Dark Side Live on Pay Per View
סדרת אירועי שלם וצפה של ה-WWE
| In Your House 5 | רויאל ראמבל (1996) | In Your House 6 |
סדרת אירועי רויאל ראמבל
| 1995 | רויאל ראמבל (1996) | 1997 |
רויאל ראמבל (1996) היה אחד מאירועי השלם וצפה של ארגון ההיאבקות האמריקאי, ה-World Wrestling Federation‏ (ה-WWF, כיום ה-WWE). האירוע נערך ב-21 בינואר 1996, בסלאנד ארנה שבפרזנו, קליפורניה. האירוע היה האירוע התשיעי בסדרת אירועי רויאל ראמבל.
שישה קרבות התנהלו באירוע, כולל אחד שהוקלט לתוכנית Free for All. בקרב המרכזי, אנדרטייקר ניצח את ברט הארט בפסילה בקרב על אליפות העולם במשקל כבד של ה-WWF בשל התערבות מצד דיזל; לעומת זאת, הארט שמר על התואר, מכיוון שחגורת אליפות לא יכולה להחליף ידיים כתוצאה מפסילה. בקרב הרויאל ראמבל, שון מייקלס ניצח לאחר שהדיח אחרון את דיזל וכתוצאה מכך הפך לטוען לכתר לאליפות העולם במשקל כבד של ה-WWF ברסלמניה 12.
הפקה > רקע

הרויאל ראמבל הוא אירוע שלם וצפה שנתי, המופק על ידי ה-World Wrestling Federation‏ (ה-WWF, כיום ה-WWE) במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו כל המשתתפים נמצאים בזירה מהתחלה. בדרך כלל, גם קרב הרויאל ראמבל של הגברים וגם של הנשים כוללים 30 משתתפים. בשנת 1996, המנצח בקרב הרויאל ראמבל קיבל הזדמנות להתחרות על אליפות העולם במשקל כבד של ה-WWF באירוע רסלמניה 12.
הפקה > עלילות

האירוע כלל קרבות שנבעו מעלילות מתוסרטות מהתוכנית השבועית Raw.
אירוע

בקרב שהתקיים לפני האירוע והוקלט במסגרת התוכנית Free for All, דיוק דרוסי ניצח את האנטר הרסט הלמסלי בפסילה. נשיא ה-WWF, גורילה מונסון, הגיע לאחר שדרוסי הוצמד ואף הפך את החלטתו של השופט, כשפסל את הלמסלי עקב שימוש לא חוקי באגרופן מצד הלמסלי על דרוסי. כתוצאה מכך, דרוסי ניצח בקרב וקיבל את הזכות להיכנס לקרב הרויאל ראמבל ככניסה ה-30 והאחרונה, בעוד שהלמסלי הצטרך להיכנס לקרב זה כמספר ה-1.
רשימת הקרבות כללה את קרב הרויאל ראמבל המסורתי, שבו שון מייקלס ניצח לאחר שהדיח אחרון את דיזל, שסימל ניצחון שני ברציפות שלו בקרב זה לאחר שעשה זאת גם בשנה החולפת, גולדאסט ניצח את רייזר רמון וזכה באליפות הבין-יבשתית של ה-WWF, והסמוקינג גאנס (בילי גאן ובארט גאן) ניצחו את הבאדידונאס (סקיפ וזיפ) (עם סאני) ושמרו על אליפות הזוגות של ה-WWF.
תוצאה לאורך זמן

רויאל ראמבל 1996 סימל את אירוע השלם וצפה הראשון שבו סטיב אוסטין התחרה תחת שם הבמה "הרינגמאסטר", דמות של מתאבק בלונדיני טכני תחת הדרכתו של "איש מיליון הדולר" טד דיביאסי. ההדחה שלו הייתה בטעות, כשהוא בכלל אמור היה להיות אחד מארבעת האחרונים בזירה, מנגד, הוא מעד והודח לאחר שהיה מעורב בקטע עם פאטו. בשבועות שלאחר הרויאל ראמבל, הגימיק של "הרינגמאסטר" ספג תגובות פושרות מהקהל, מה שהכריח לבסוף את אוסטין להמציא את עצמו מחדש עם מראה וגימיק חדשים: הגימיק של "סטון קולד", דמות של מתאבק של שתיין בירה, שאומר את דעתו בכל מחיר, שלא אכפת לו אם הרגיז מישהו או שיש לו חברים והולך כנגד החוקים. כ"סטון קולד", אוסטין החל את הפיוד הראשון שלו נגד סאביו ווגה, בתור ה"רינגמאסטר" והמשיך תחת הגימיק החדש. צעד זה הפך אותו לאחד הכוכבים הגדולים ביותר בתולדות ה-WWF, כשאפילו עזר לארגון במלחמות ימי שני ב"עידן האטיטיוד".
תוצאות

| מס' | תוצאות | התניות | זמן |
| --- | --- | --- | --- |
| F1 | דיוק דרוסי ניצח את האנטר הרסט הלמסלי בפסילה | קרב יחידים על מקום #30 בקרב הרויאל ראמבל | 06:25 |
| 2 | אחמד ג'ונסון ניצח את ג'ף ג'ארט בפסילה | קרב יחידים | 06:40 |
| 3 | הסמוקינג גאנס (בילי גאן ובארט גאן) (א) ניצחו את הבאדידונאס (סקיפ וזיפ) (עם סאני) | קרב זוגות על אליפות הזוגות של ה-WWF | 11:14 |
| 4 | גולדאסט (עם מרלנה) ניצח את רייזר רמון (א) | קרב יחידים על האליפות הבין-יבשתית של ה-WWF | 14:17 |
| 5 | שון מייקלס ניצח בקרב הרויאל ראמבל לאחר שהדיח אחרון את דיזל | קרב רויאל ראמבל של 30 משתתפים אשר קבע את הטוען לכתר לאליפות העולם במשקל כבד של ה-WWF ברסלמניה 12 | 58:49 |
| 6 | אנדרטייקר (עם פול ברר) ניצח את ברט הארט (א) בפסילה | קרב יחידים על אליפות העולם במשקל כבד של ה-WWF | 28:31 |
(א) - מתייחס למתאבק/מתאבקים שהגיעו לקרב כאלוף/אלופים F - קרב שהתקיים לפני האירוע והוקלט במסגרת התוכנית Free for All
תוצאות > סדר הכניסות וההדחות בקרב הרויאל ראמבל

| כניסה מספר | כניסה | הדחה מספר | הודח על ידי | זמן | מספר הדחות |
| --- | --- | --- | --- | --- | --- |
| 1 | האנטר הרסט הלמסלי | 19 | דיזל | 48:24 | 1 |
| 2 | הנרי או. גודווין | 2 | ג'ייק רוברטס | 16:24 | 0 |
| 3 | בוב בקלנד | 1 | יוקוזונה | 12:22 | 0 |
| 4 | ג'רי לולר | 16 | שון מייקלס | 36:02 | 0 |
| 5 | בוב הולי | 18 | הרינגמאסטר | 39:35 | 0 |
| 6 | המלך מייבל | 3 | יוקוזונה | 12:14 | 0 |
| 7 | ג'ייק רוברטס | 6 | ויידר | 14:39 | 2 |
| 8 | דורי פאנק ג'וניור | 5 | סאביו ווגה | 10:53 | 0 |
| 9 | יוקוזונה | 11 | שון מייקלס | 19:14 | 3 |
| 10 | 3-2-1 קיד | 13 | שון מייקלס | 15:40 | 0 |
| 11 | טקאו אומורי | 4 | ג'ייק רוברטס | 02:48 | 0 |
| 12 | סאביו ווגה | 10 | ויידר | 12:28 | 1 |
| 13 | ויידר | 12 | שון מייקלס | 11:04 | 4 |
| 14 | דאג גילברט | 7 | ויידר | 02:59 | 0 |
| 15 | סקוואט טים #1 | 8 | ויידר | 01:11 | 0 |
| 16 | סקוואט טים #2 | 9 | יוקוזונה | 00:24 | 0 |
| 17 | אואן הארט | 21 | שון מייקלס | 20:43 | 2 |
| 18 | שון מייקלס | — | זוכה | 26:09 | 8 |
| 19 | האקושי | 14 | אואן הארט | 01:53 | 0 |
| 20 | טטנקה | 17 | דיזל | 04:09 | 1 |
| 21 | אלדו מונטויה | 15 | טטנקה | 01:52 | 0 |
| 22 | דיזל | 29 | שון מייקלס | 17:51 | 5 |
| 23 | קאמה | 28 | דיזל | 15:57 | 1 |
| 24 | הרינגמאסטר | 23 | פאטו | 10:57 | 1 |
| 25 | בארי הורוביץ | 20 | אואן הארט | 04:15 | 0 |
| 26 | פאטו | 24 | ד"ר אייזק יאנקם | 07:07 | 1 |
| 27 | ד"ר אייזק יאנקם | 25 | שון מייקלס | 07:05 | 1 |
| 28 | מרטי ג'נטי | 22 | הבריטיש בולדוג | 02:35 | 0 |
| 29 | הבריטיש בולדוג | 27 | שון מייקלס | 03:39 | 1 |
| 30 | דיוק דרוסי | 26 | דיזל וקאמה | 01:10 | 0 |
אישיויות אחרות על המסך

| 0 | 1 | 2 |
| --- | --- | --- |
|  צוות השידור וינס מקמהן  מר. פרפקט מראיינים דוק הנדריקס  טוד פטנגייל |  |  כרוז הווארד פינקל שופטים ג'ק דואן  ג'ים קורדראס  ארל הבנר  טים וייט |
הערות שוליים

↑  סטון קולד סטיב אוסטין חושף את הטעות בקרב הרויאל ראמבל של שנת 1996
קמח בננה

בננות ירוקות, חומר הגלם להכנת קמח בננות
קמח בננה הוא אבקה המיוצרת באופן מסורתי מבננות ירוקות. מבחינה היסטורית, קמח בננה היה בשימוש באפריקה ובג'מייקה, כאלטרנטיבה זולה יותר לקמח חיטה. הוא משמש כיום לעיתים קרובות כתחליף נטול גלוטן לקמח חיטה, או כמקור לעמילן עמיד, שזכה לפרסום בעקבות מגמות תזונה מסוימות כדוגמת דיאטה פלאוליתית או דיאטת התזונה המקורית (Primal diet), ובעקבות כמה מחקרים תזונתיים עכשוויים. בשל השימוש בבננות ירוקות יש לקמח בננה טעם עדין מאוד של בננה, אך עם החימום הוא מקבל ריח של אדמה אחרי הגשם ואינו מזכיר בננה. יש לו גם מרקם המזכיר מיני קמח חיטה קלים והוא זקוק לכ-25% פחות נפח, ובכך הוא תחליף טוב לקמח לבן וקמח מלא לבן.
שיטות ייצור

קמח בננה מיוצר בדרך כלל מבננות ירוקות, שאותן מקלפים, מקצצים, מייבשים ואחר כך טוחנים. תהליך זה ניתן לביצוע באופן מסורתי ידנית, כשאת הבננות מייבשים בשמש, מייבשים בתנור, או במייבש מזון, ולאחר מכן לטחון במכתש ועלי או עם מטחנה מכנית. לייצור קילוגרם אחד של קמח בננה נדרשים בין 8 ל-10 קילוגרם של בננות ירוקות. בעשור השני של המאה ה-21 החל באפריקה ובאמריקה הדרומית ייצור תעשייתי בקנה מידה גדול תוך שימוש באותה מתודולוגיה בסיסית.
צ'ילה פיתחה שיטה חלופית לייצור קמח בננה תוך שימוש בפסולת של בננות בשלות. חוקרים צ'יליאנים פיתחו תהליך המשתמש בקליפות בננות בשלות על מנת להוסיף סיבים תזונתיים לפרי הבננה הבשל, שאין לו את תכונת העמילן העמיד של בננות ירוקות. אף שחסר במוצר עמילן עמיד, יש לו יתרונות ברורים על אבקת בננה. אבקת בננה מיוצרת ממחית של בננות בשלות מאוד העוברת ייבוש וטחינה ולכן אין בה את הסיבים של קליפת הבננה או את העמילן העמיד של קמח בננה ירוקה.
שימושים > שימושים היסטוריים

באופן מסורתי יוצר קמח בננה כחלופה לקמח החיטה היקר בחלקים שונים של אפריקה וג'מייקה. כבר בשנת 1900 נמכר קמח בננה במרכז אמריקה תחת שם המותג מסוארינה (Musarina) ושווק כמרפא לאלה עם בעיות בטן וכאבים. בתקופת מלחמת העולם השנייה בחנה מחלקת החקלאות של ארצות הברית תוכניות לייצר קמח בננה כתחליף לקמח חיטה וקמח שיפון.
שימושים > אלטרנטיבה נטולת גלוטן

קמח בננה מיובא או מיוצר על ידי חברות אמריקאיות ואוסטרליות, "קבוצת החקלאות הבינלאומית" (International Agriculture Group) ו"אבולוציה טבעית" (Natural Evolution). קמחים אלה משווקים כאלטרנטיבה נטולת גלוטן לקמח המבוסס על חיטה לאלו הסובלים ממחלת צליאק ואלה שבוחרים בדיאטה נטולת גלוטן. הם גם משווקים כמכילים מרכיבים טבעיים בלבד וכמקור טבעי לעמילן עמיד. בשל תכולת העמילן הגבוהה יש לקמח בננה תכונות בישול ואפייה מעולות המאפשרות לו להחליף קמח חיטה וקמחים אחרים. עם זאת, אפילו במוצרים מבושלים כמו פסטה, הוספת קמח בננה מגדילה את כמות העמילן העמיד בכמויות משמעותיות.
שימושים > עמילן עמיד

קמח בננה זכה לתשומת לב חוקרי תזונה ותזונאים כמקור מעולה ושימושי של עמילן עמיד. עמילן עמיד מתייחס לעמילן שאינו מעוכל – הוא אינו נספג במעי הדק, אבל מגיע למעי הגס, שבו הוא פועל כסיב תזונתי מתסיס. בקמח בננה יכול להיות תכולה גבוהה של עמילן עמיד (>60%) או תכולה נמוכה של עמילן עמיד (<10%), כתלות בתהליכי הייבוש של המרכיב הספציפי. בקמח בננה משתמשים לעיתים קרובות כמו שהוא, למשל בשייקים או בחטיפי אנרגיה, משום שהבישול עלול להקטין את תכולת העמילן העמיד.
שימושים > מזון לבעלי חיים וייצור דבקים

קמח בננה משמש כמזון לבעלי חיים בחלקים שונים בעולם. במיוחד, הוא משמש כמרכיב בתחליפי חלב לעגלים. החברות "דיינסטי ייצור ושיווק קמח בננה" (Dynasty Banana Flour Manufacturing and Trading) בפיליפינים ו"מוצרי טאג' אגרו" (Taj Agro Products) בהודו מייצאים קמח בננה לרחבי העולם לשם שימוש במזון לבעלי חיים (שבו הוא פועל כחומר מקריש) ולשימוש בייצור דבקים, בייחוד דבק לעץ לבוד.
שימושים > זמינות

קמח בננה היה זמין מסורתית באפריקה ובאמריקה הדרומית, הן מייצור מסורתי והן מייצור מסחרי. המוצר התפרסם ברחבי העולם כמרכיב מסחרי על ידי חברות כדוגמת "קבוצת החקלאות הבינלאומית" (שבסיסה בארצות הברית). ו"אבולוציה טבעית" (שבסיסה באוסטרליה).
יתרונות כלכליים וסביבתיים

חוקרים ואנשי ממשל במדינות שונות הציעו לייצר קמח בננה כפתרון לשיעורי הפסולת הגבוהים ביבולי הבננה. חלק גדול מהיבול הם בננות בוסר ירוקות והן מוגדרות כפסולת ונזרקות כיוון שאינן מתאימות למכירה או לייצוא. פסולת של בננות ירוקות עדיין מתאימות לייצור קמח בננה, ואם משתמשים בהן למטרה זו, מצמצמים בצורה משמעותית את הפסולת בייצור בננות. כך, מגדלי הבננות יכולים להשיג רווחים גדולים יותר מהיבולים שלהם, ההשפעה על הסביבה של יבולים אלו תפחת, וייצור המזון העולמי יגדל כשייעשה שימוש במזון שנזרק לאשפה בעבר.
בצ'ילה החלו בייצור קמח מבננות בשלות מדי העשוי גם מקליפותיהן. פעולה זו עשויה להפחית פסולת באמצעות שימוש בבננות שבדרך כלל מושלכות לזבל, משום שלא נמכרו או שהן מבשילות מדי בטעות, כפי שקורה לכ-20% מהבננות המשווקות. בדרכים אלו יכול קמח בננה לצמצם את כמות הפסולת בשני הקצוות של תהליך ייצור הבננות.
חששות בנוגע לתהליך הייצור

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
ייצור בננות היה קשור בתודעה הציבורית במשך שנים רבות בניצול של עובדים עניים במדינות העולם השלישי. ייצור קמח בננה קשור באופן טבעי קשר הדוק לחששות אלו, כיוון שחלק מהצרכנים חוששים מהמקור של הבננות שמהם מייצרים את הקמח שהם צורכים. עם זאת, מגדלי בננה מרכזיים רבים הסכימו לפעול לפי הכללים של סחר הוגן, שהוכח כי הוא משפר את רווחת העובדים.
ביאורים

↑  resistant starch, עמילן שהגוף אינו יכול לעכל. הוא לא נספג במעי הדק, ועובר כמות שהוא אל המעי הגס.
הערות שוליים

↑  אפרת נבון, עוזר לדיאטה ומלא באשלגן: מה עושים עם קמח בננה ירוקה?, באתר ynet, 27 בנובמבר 2022
1 2 3 4  Coghlan, Lea. “Business goes bananas.”, Queensland Country Life. May 13th, 2014.
↑  Gray, Nathan. “Pasta goes bananas: Green banana flour offers gluten-free pasta solutions.”
↑  Langkilde, Anna Maria, et al. “Effects of high-resistant-starch banana flour (RS2) on in vitro fermentation and small-bowel excretion of energy, nutrients, and sterols: an ileostomy study.”, American Journal of Clinical Nutrition. January 2002, 75:2, page 104-111
1 2  “Homemade Banana Flour and Banana Flour Apple Tea Cake.” Marinya Cottage Kitchen
↑  Edwards, Jocelyn. “Uganda goes Bananas.”, Global Post. April 22nd, 2012
1 2 3  Chile: banana flour creates potential for fruit waste.”
↑  Wilson, David Scofield, and Angus K. Gillespie, eds. Rooted in America: Foodlore of Popular Fruits and Vegetables. Univ. of Tennessee Press, 1999. Pages 28-29.
↑  Anyasi, Tonna A.; Jideani, Afam I.O.; Mchau, Godwin R.A. (10 ספט' 2013). "Functional properties and postharvest utilization of commercial and noncommercial banana cultivars". Comprehensive Reviews in Food Science and Food Safety. 12 (5): 509–522. doi:10.1111/1541-4337.12025. {{cite journal}}:  (עזרה)
↑  Zhang, Pingyi; Whistler, Roy L.; BeMiller, James N.; Hamaker, Bruce R. (15 דצמ' 2005). "Banana starch: production, physiocochemical properties, and digestibility - a review". Carbohydrate Polymers. 59 (4): 664–671. doi:10.1016/j.carbpol.2004.10.014. {{cite journal}}:  (עזרה)
↑  Sajilata, M.G. and et. al. “Resistant Starch- A Review.”, Comprehensive Reviews in Food Science and Food Safety. Vol 5, 2006
↑  Le Dividich, J. and et. al. “Using waste bananas as animal feed.”, Food and Agriculture Organization of the United Nations.
↑  Banana Juice Powder
↑  Watson, Elaine. "Green banana flour: a powerful new tool in the digestive health toolbox?". Food Navigator-USA. William Reed.
↑  Hudson, Sarah. "Natural Evolution Foods: adding value to Queensland bananas". WeeklyTimesNow. News Corp Australia.
רפלקס מורו

רפלקס מורו אצל תינוק
רפלקס מוֹרוֹ (Moro) הוא רפלקס מולד המתבטא בפרישת וקיפול זרועות ולעיתים בכי, המופיע אצל תינוקות בעת בהלה, למשל כתגובה לנפילת הראש אחורנית. הוא נראה בעל ערך הישרדותי פוטנציאלי, של היצמדות לאם או למטפל.
ניתן להבחין ברפלקס בצורתו הלא-שלמה כבר אצל פגים שנולדו לאחר השבוע ה-28 להיריון, והוא מופיע בצורתו המלאה אצל אלו שנולדו החל מהשבוע ה-34. הרפלקס בדרך כלל נעלם בגיל שישה חודשים.
הרפלקס מופיע בתגובה לרעש חזק ובלתי צפוי או כשהתינוק חש שהוא נופל. זהו ככל הנראה הפחד היחיד שאינו נלמד וקיים אצל תינוקות אדם מזמן לידתם.
הרפלקס תואר לראשונה על ידי רופא הילדים האוסטרי ארנסט מורו (1874–1951), והוא קרוי על שמו.
במחקר "אלברט הקטן" השתמשו באפקט מורו כדי להראות התניה קלאסית ולגרום לתינוק לפחד מעצמים פרוותיים לבנים.
החשיבות הרפואית של הרפלקס היא בהערכת האינטגרציה של מערכת העצבים המרכזית, שכן הרפלקס מורכב מארבעה חלקים ברורים:
בהלה
פרישת הזרועות
קיפול הזרועות
בכי (בדרך כלל)
העדרו של אחד המרכיבים (פרט לבכי) או אסימטריה בתנועות נחשבת לחריגה, כמו גם המשך קיומו של הרפלקס אצל תינוקות מבוגרים יותר, ילדים או מבוגרים.
רשימת הספרים האסורים

עמוד השער של Index Librorum Prohibitorum, ונציה 1564.
אִינְדֶקְס לִיבְּרוֹרוּם פְּרוֹהִיבִּיטוֹרוּם (בלטינית: Index Librorum Prohibitorum, "רשימת הספרים האסורים") היא רשימה של חיבורים שהכנסייה הקתולית אסרה על פרסומם. המטרה המוצהרת של הרשימה היא להגן על ערכי האמונה והמוסר של המאמינים, על ידי הטלת איסור על קריאת ספרים או חיבורים בשל היותם לא מוסריים או סותרים את עיקרי האמונה. המהדורות השונות כוללות גם את חוקי הכנסייה הנוגעים לקריאה, למכירה ולצנזורה של ספרים. ספרים שעברו את הבדיקה הודפסו כשעל עמוד השער מופיע הציון "nihil obstat" ("אין מונע") או "Imprimatur" (ניתן להדפסה).
הרשימה לא הייתה תגובה בלבד שלאחר מעשה. לסופרים שהשתייכו לכנסייה הקתולית ניתנה ההזדמנות להגן על כתביהם, וניתנה להם האפשרות להכין מהדורה חדשה ובה התיקונים או ההשמטות הדרושים, כדי למנוע את החרמת הספר. ראשי הכנסייה עודדו צנזורה קודם פרסום החיבור, והסתמכות בלעדית על צנזורה עצמית מצד המפרסמים לא באה בחשבון.
לקריאה נוספת

מירי אליאב-פלדון, מהפכת הדפוס (ספריית האוניברסיטה המשודרת). תל אביב, משרד הביטחון – ההוצאה לאור, תש"ס-2000. (פרק י' - צנזורה, עמ' 91-99)
הערות שוליים

↑  רשימה מלאה של הסופרים והכתבים הנכללים במהדורות השונות של האינדקס מצויה בספר: J. Bujanda, Index librorum prohibitorum, 1600-1966, Geneva, 2002 .
↑  Acta Apostolicae Sedis, 1966, p. 445
| --- | --- |
בקרת זהויות :  NLI: 987007262802305171  BnF: cb119369023 (data)  GND: 4161485-9  LCCN: n96091522  SUDOC: 02729613X  VIAF: 187426269   WorldCat (עם VIAF): 187426269
שאנן שיא

| --- | --- |

 בימוי:  ארי פולמן   אורי סיון
 הופק בידי:  ארי פולמן   אורי סיון
 עריכה:  דב שטויר
 מדינה:  ישראל 
 הקרנת בכורה:  1991 
 משך הקרנה:  40 דקות
 שפת הסרט:  עברית
 סוגה:  סרט תיעודי, סרט סטודנטים 
 פרסים:  פרס אופיר   פרס וולג'ין
 דף הסרט ב־IMDb
 
שאנן שיא הוא סרט סטודנטים קצר (40 דקות) מ-1991 שביימו ארי פולמן ואורי סיון כסרט הגמר לתואר אקדמי בחוג לקולנוע וטלוויזיה באוניברסיטת תל אביב.
עלילה

הסרט עוקב אחר מצבים רגשיים, על רקע מלחמת המפרץ בתל אביב. בסרט מרואיינים תושבי תל אביב, על תחושותיהם בתקופת המלחמה והשתלשלות האירועים באולפני הרדיו המאוחדים של קול ישראל וגלי צה"ל, בעת שנפלו הטילים הראשונים. אחד המרואיינים, שהפגין ביטחון רב, כונה על ידי היוצרים "שאנן שיא", וכך ניתן השם לסרט.
פרסים

הסרט נחל הצלחה רבה, וזכה בפרס אופיר, בפרס וולג'ין בפסטיבל הקולנוע ירושלים ובמספר פרסים בינלאומיים.
לימים נמנו פולמן וסיוון עם הבולטים שבאנשי הקולנוע בישראל. שניהם היו שותפים, בין היתר, ליצירת סדרת הטלוויזיה בטיפול, שנמכרה לחברת HBO, וליצירת סרט הקולנוע ואלס עם באשיר, שהיה מועמד מוביל לזכייה בפרס אוסקר לסרט הזר הטוב ביותר בשנת 2009.
רפלקס המצמוץ

החזר קרניתי, הידוע גם בשם רפלקס המצמוץ, הוא מצמוץ בלתי רצוני של העפעפיים המופק מגירוי בקרנית של גלגל העין. הגירוי, אשר יכול להיות מכוון או כתוצאה מכניסת גוף זר לעין, אמור לעורר גם תגובה לא-רצונית וגם רצונית. המטרה האבולוציונית של החזר זה היא להגן על העין מפגיעת גופים זרים.
הזרוע המביאה (אָפרנטית) של ההחזר היא עצב האף והגוף הריסי, ענף של עצב העין היוצא מן העצב המשולש, בעוד הזרוע המוציאה (אֶפרנטית) של ההחזר היא עצב הפנים המעצבב את שריר העין החוגי.
שימוש בעדשות מגע עלול להפחית או לבטל כליל את ההחזר.
בחינת ההחזר הקרניתי הוא חלק מכמה בדיקות נוירולוגיות, בפרט בדיקת תרדמת ומוות מוחי. במהלך הבדיקה הבודק מביא חתיכת צמר גפן קטנה מחוץ לשדה הראייה של הנבדק ומגרה את הקרנית קלות. התגובה המצופה היא מצמוץ בשתי העיניים יחד. פגיעה בעצב המשולש תביא להיעדר מצמוץ בכל אחת מהעיניים, בעוד פגיעה בזרוע המוציאה של ההחזר, עצב הפנים, תביא למצמוץ בעין אחת בלבד.
ריו ראנצ'ו

| --- | --- |

 מדינה:  ארצות הברית ארצות הברית
 מדינה:  ניו מקסיקו ניו מקסיקו
 מחוז:  סנדובל
 ראש העיר:  Greggory D. Hull
 תאריך ייסוד:  1961 
 שטח:  268.37921 קמ"ר
 גובה:  1,610 מטרים
 אוכלוסייה:  ‏
  ‑ בעיר:  104,046 (1 באפריל 2020)
 קואורדינטות:  35°14′00″N 106°39′52″W﻿ / ﻿35.23338°N 106.66447°W﻿ / 35.23338; -106.66447 
 אזור זמן:  UTC-7
 https://www.rrnm.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ריו ראנצ'ו(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ריו ראנצ'ו(למפת ניו מקסיקו רגילה) סנטה פה אלבקרקי לאס קרוסס רוזוול פרמינגטון כלוביס אלמוגורדו מערות קרלסבד תרבות צ'אקו א ר י ז ו נ ה  יו. קולורדו א. טקסס מקסיקוריו ראנצ'ו(למפת ניו מקסיקו מוגדלת) סנטה פה אלבקרקי לאס קרוסס רוזוול פרמינגטון כלוביס אלמוגורדו מערות קרלסבד תרבות צ'אקו א ר י ז ו נ ה  יו. קולורדו א. טקסס מקסיקוריו ראנצ'ו  he tabBackground:;tabBorder:#aaa;defaultTab:0;
 
ריו רנצ'ו (באנגלית: Rio Rancho) היא העיר השלישית בגודלה בניו מקסיקו שבארצות הברית, עם כ-87,521 תושבים (נכון ל-2010). העיר קרויה על שם לוס ראנצ'וס, החוות הקולוניאליות הספרדיות שהוקמו לאורך הריו גראנדה. העיר התפתחה בסוף המאה ה-20 כפרוור של אלבקרקי.